बीच सड़क पर पोल, शिफ्टिंग का कार्य 31 मार्च तक हो पूरा
सांसद अनूप मिश्रा ने दिए निर्देश
भास्कर संवाददाता | मुरैना
बीच सड़क पर पोल शिफ्टिंग का कार्य पूरा नहीं किया गया है। इन पोलों को 31 मार्च तक हटाना सुनिश्चित करें। यह निर्देश सांसद अनूप मिश्रा ने शनिवार को विद्युत सलाहकार समिति की बैठक में अधिकारियों को दिए। बैठक का आयोजन कलेक्टोरेट सभागार में किया गया। इस अवसर पर जिला पंचायत अध्यक्ष गीता हर्षाना, सुमावली विधायक सत्यपाल सिंह सिकरवार, जौरा विधायक सूबेदार सिंह रजौधा, अंबाह विधायक सत्यप्रकाश सखवार, कलेक्टर विनोद शर्मा सहित अन्य अधिकारी मौजूद रहे।
उन्होंने कहा कि पुराने पोल चिड़िया या अन्य प्रकार की बिजली सामग्री खराब होने पर उसे दुरुस्त कराकर लगाना सुनिश्चित करें या उसमें से उसकी राशि माइनस करें। उन्होंने अधिकारियों से सवाल किया कि बिजली विभाग पुराने मटेरियल का हिसाब किताब क्यों नहीं रखता। अगर वह सुपरविजन चार्ज लेता है तो विभिन्न कंपनियों द्वारा किए जा रहे कार्यों का अवलोकन करें और समय सीमा में पूर्ण कराना सुनिश्चित करें। सांसद मिश्रा ने बताया कि 12 जनवरी को विद्युत सलाहकार समिति की बैठक में कुछ अहम बिंदुओं पर चर्चा की गई थी। जिसमें 51 रुपए जमा कर बिजली कनेक्शन देने की बात की गई है। कंपनी ने गरीब को बिना पैसे के बिजली कनेक्शन देने की बात ही है। बैठक में कलेक्टर ने कहा कि आरटीओ बैरियर तक स्ट्रीट लाइट अकसर बंद रहती है इस संबंध में जिम्मेदार के खिलाफ कार्रवाई सुनिश्चित होना चाहिए। उन्होंने निर्देश दिए कि जिले में पर्यटन से जुड़ी ग्राम पंचायतों में जल्द बिजली पहुंचाना सुनिश्चित किया जाए।
कलेक्टोरेट सभागार में आयोजित बिजली सलाहकार समिति की बैठक लेते सांसद व कलेक्टर।
bho_Deva hin_Deva bho_Deva hin_Deva hin_Deva hin_Deva